অর্থনীতি বিশ্লেষক সুরজিত এস ভালা আরো উল্লেখ করেন, সংস্কৃতির মতো একটা ভাষাশিক্ষাকে বাধ্যতামূলক করার উদ্যোগ গ্রহণ বিজেপির জনপ্রিয়তায় ভাটা এনেছে। সংখ্যালঘুদের জীবনকে অনিরাপদ করে তোলা, বিশেষ করে কয়েকজন নেতার বক্তব্যে যারা হিন্দু নয় তারা হারামজাদা বলার পরও তাদেরকে বরখাস্ত না করা বিজেপির জনপ্রিয়তায় চিড় ধরিয়েছে। হিন্দু জনগণসংখ্যা ৮০% এর ওপরে নেয়ার লক্ষ্যে হিন্দু নারীদেরকে চারসন্তান জন্ম দিতে হবে এমন বক্তব্যও ভালোভাবে গ্রহণ করেনি বলে সুরজিত মনে করেন। আরেকটি বিষয় কেজিরিওয়াল ভালোভাবে কাজে লাগিয়েছেন, সেটি হলো, মার্কিন প্রেসিডেন্ট ভারত সফরে যখন আসেন তখন মোদি ১০ লাখ রুপি মূল্যমানের কোর্ট পরে বারাক ওবামার সাথে সাক্ষাৎ করতে যান, যা ভারতের মতো একটি গরিব দেশের জন্য মানানসই নয়। অপর দিকে সাধারণ পোশাক পরিহিত কেজরিওয়াল তার প্রচারণায় সেটি বেশ ভালোভাবেই কাজে লাগান। নির্বাচিত হওয়ার পর কেজরিওয়াল ঘোষণা দেন ‘আমি জনতার মুখ্যমন্ত্রী হওয়ার ঘোষণা দিচ্ছি’ দেখা যাক তার বক্তব্য তিনি কতটা বাস্তবায়ন করতে পারেন। তিনি ঘুষ এবং রাঢ় সংস্কৃতি বন্ধ করার ঘোষণাও দেন। আসলেই তিনি ভারতে হাজার বছর ধরে থাকা জাতিভেদের যে অলঙ্ঘনীয় দেয়াল আছে তা ভাঙতে পারেন কি না দেখা যাবে আগামী পাঁচ বছরে।